8. ΝΟΜΟΘΕΤ. ΔΙΑΤΑΓΜΑ υπ’ αριθ. 54 της 19/20 Μαΐου 1941 (ΦΕΚ Α΄ 170) Περί τροποποιήσεως των περί Στρατιωτικών Λεσχών διατάξεων και ιδρύσεως Οίκων Αξ/κών και Παλαιών Πολεμιστών. Άρθρ.1.-1.Αι μέχρι της ισχύος του παρόντος υφιστάμεναι Στρατιωτικαί Λέσχαι εξακολουθούσι λειτουργούσαι υπό τους αυτούς όρους και τον αυτόν σκοπόν ως και πρότερον υπό την επωνυμίαν «Οίκος Αξιωματικών». 2.Μέλη των Οίκων τούτων εκτός των μέχρι τούδε τοιούτων εγγράφονται προαιρετικώς και Έφεδροι Αξιωματικοί και Ανθυπασπισταί. Άρθρ.2.-1.Τα της διοικήσεως, διαχειρίσεως, συντηρήσεως και πόρων εν γένει των Οίκων Αξιωματικών καθορίζονται δια διαταγών του Υπουργού Εθνικής Αμύνης. Σελ. 1551 Στρατιωτικές Λέσχες 36.Ω.α.5-8 2.Αι διατάξεις περί χρηματικής επιχορηγήσεως των Στρατιωτικών Λεσχών ισχύουσι και δια τους Οίκους Αξιωματικών. Άρθρ.3.-1.Δύναται ο Υπουργός Εθνικής Αμύνης να ιδρύη δια διαταγών του εις πόλεις άνω των 5.000 κατοίκων επί τη αιτήσει αναπήρων οπλιτών ή παλαιών πολεμιστών κέντρα αναψυχής τούτων υπό την επωνυμίαν «Οίκος Παλαιών Πολεμιστών». 2.Τα των λεπτομερειών της λειτουργίας των Οίκων τούτων ορίζονται δια διαταγών του Υπουργού Εθνικής Αμύνης. 3.Οι δια την συντήρησιν των Οίκων τούτων πόροι (ενοίκιον, στοιχειώδης επίπλωσις κλπ.), βαρύνουσι τους οικείους Δήμους ή Κοινότητας, επιβαλλομένης ειδικής προς τούτο φορολογίας καθοριζομένης, αναλόγως της επιτοπίου ανάγκης, υπό του οικείου Νομάρχου. Άρθρ.4.-1.Αι διατάξεις περί Στρατιωτικής Λέσχης Φρουράς Αθηνών εξακολουθούσιν ισχύουσαι εφ’ όσον δεν αντίκεινται εις το παρόν Ν.Δ/μα. 2.Αι λεπτομέρειαι της εκτελέσεως του παρόντος Ν.Δ/τος κανονίζονται δια διαταγών του Υπουργού Εθνικής Αμύνης. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 